《送东平赵孟益赴徽政院译史》
宋代·陈著

秀出东平礼乐关，将车来览小南山。
西风承命双亲下，上国媒身九译閒。
腾踏青云金驿去，笑迎绿发锦衣不。
气方锐处须珍重，莫把赠言为等閒。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。